section_heading: Kalifornija
paragraph_text: Drugo važno pitanje bio je status Kalifornije. Naseljenici, koji su pohrlili u Kaliforniju nakon otkrića zlata 1848. donijeli su Ustav koji je branio ropstvo 13. listopada 1849., te zatražili prihvat u Uniju kao nerobovlasnička država. Prihvat Kalifornije bi poremetio balans među robovlasničkim i nerobovlasničkim državama u Senatu. Pitanje je bilo – prihvaćanje Kalifornije kao nerobovlasničke države ili njezina podjela na dvije države od kojih bi sjeverna bila nerobovlasnička a južna robovlasnička. (Kasnije je bilo jasno kako podjela nije moguća jer je južni dio Kalifornije nepodoban za uzgoj usjeva podobnih za plantažno uzgajanje poput onih na Jugu).